Milliárdos villát vett Los Angelesben az egyik leggazdagabb magyar - Infostart.hu
Infostart 2019. szeptember 12. 18:23
Az ingatlanért Nagy György magyar vállalkozó és felesége, Szekeres Ildikó mintegy 6,1 millio dollárt, azaz több, mint 1,8 milliárd forintot fizetett - írta a Los Angeles Times, amelynek cikkét a G7 vette észre.
Az óceánra néző terasszal és három autó számára kialakított garázzsal ellátott 780 négyzetméteres épületben hat háló- és nyolc fürdőszoba található, de van benne konditerem és szauna is.
A portál szerint Nagy György érdekeltségei közé tartozik egyebek között a Budapesti Szabadkikötő Logisztikai Zrt., a Masped Zrt. és a Prímaenergia, de egy időben ő volt a legnagyobb magánszemély tulajdonosa az energiakereskedő MET-csoportnak. 2016-ban Nagy György adta el Csányi Sándor cégének, a Bonitas 2002 Zrt.-nek az ARCATA HOLDING Befektetési és Vagyonkezelő Kft. 69 százalékát.
A napi.hu A 100 leggazdagabb című kiadványa szerint Nagy György az ország 36. leggazdagabb embere, becsült vagyona 32,5 milliárd forint.
Kezdőlap Életmód Milliárdos villát vett Los Angelesben az egyik leggazdagabb magyar